Herdenkingsdiens vir boereorkeslegende | Maroela Media
Francois van Loggenberg. Foto: Verskaf
Francois van Loggerenberg, Hennie se seun, het aan Maroela Media gesê die diens vind om 11:00 by die Melville Kruis-gemeente plaas. "Dit gaan 'n openbare diens wees vir ondersteuners, vriende en aanhangers wat hom vir oulaas wil kom groet," het Van Loggerenberg gesê. "Baie mense het reeds aangedui dat hulle die diens gaan bywoon." Die fisiese adres vir die kerk is 4de Laan 51.
Hennie (76) het jare lank as vervaardiger by die SAUK gewerk en was ook beoordelaar van die boereorkeskompetisie op televisie. Hy was ook een van die hoofbeoordelaars op die Sakkie Langarm-kompetisie op kykNET. Hy en die boeremusiekkenner, Ollie Viljoen, was boesemvriende.
Hy sal onthou word as die man agter die deuntjies van Kraaines, Wielie Walie, Liewe Heksie en Casimir – asook lank voor televisie, die stem agter die Vrydagaand inbelradioprogram "Skemerkelkie".
Hennie het vier jaar gelede 'n beroerte gehad en het sedertdien by sy dogter, Anja in Johannesburg gewoon. Sy het hom versorg.
Hennie laat vier kinders, Francois, Anja, Johann Rene Maree, en 'n kleinkind, Charl-Francois Maree, agter.
Ons innige meegevoel aan familie & vriend met Hennie se afsterwe. Hy sal baie gemis word deur sy familie en almal in die musiekbedryf. Gods Rykse Seen word julle toegebid.